recursal/SuperWikiNEXT-32B huggingface dataset:
வம்போ பூங்கா குடியிருப்புத் தொகுதிகளின் ஒரு பக்கக் காட்சி
வம்போ பூங்கா குடியிருப்புத் தொகுதிகளின் காட்சி
**வம்போ பூங்கா** (Whampoa Garden) **வம்போ பூங்கா குடியிருப்புத் தொகுதி** என்பது ஹொங்கொங், கவுலூன் நகர மாவட்டம், கவுலூன் பகுதியில் ஹொங் ஹாம் நகரில் கட்டப்பட்ட ஒரு மிகப் பெரிய மக்கள் குடியிருப்புத் தொகுதியாகும். இது ஒரு தனியார் குடியிருப்புத் தொகுதியாகும். இந்த தனியார் குடியிருப்புத் தொகுதி "ஹச்சிசன் வம்போ வரையறுக்கப்பட்ட நிறுவனம்" ஊடாக கட்டப்பட்டது ஆகும்.

இந்த வீட்டுக் குடியிருப்புத் தொகுதிகளின் நடுவே ஒரு கப்பல் வடிவ குடியிருப்புத் தொகுதியும் ஒன்று உள்ளது.

மேலதிக விளக்கம்
---------------

இது முன்னாள் "வம்போ" எனும் பெயரில் கப்பல் கட்டுமிடமாக இருந்த இடமாகும். இந்த குடியிருப்புத் தொகுதிகளின் கட்டுமாணப் பணி 1991 ஆம் ஆண்டு நிறைவு பெற்றது. இந்த "வம்போ பூங்கா" குடியிருப்புத் தொகுதிகள் 12 வளாகங்களைக் கொண்டுள்ளது. இந்த 12 வளாகங்களுக்குள்ளும் 88 குடியிருப்புக் கட்டடங்களைக் கொண்டுள்ளன. அவை குடியிருப்புத் தொகுதிகளாகவும், வணிகக் கட்டடங்களாகவும் உள்ளன. இந்த வீட்டுத் தொகுதிகளில் மட்டும் கிட்டத்தட்ட 50,000 ஆயிரம் மக்கள் வசிப்பதாக கணிப்பிடப்பட்டுள்ளது.

இந்த குடியிருப்பு வளாகங்களுக்குள் உள்ளோருக்கான அனைத்து வசதிகளும் உள்ளன. அதாவது வணிகக் கட்டடங்கள், பூங்கா, பேருந்து மற்றும் பொது போக்குவரத்து வாகனங்கள் நிறுத்தகம், திரையரங்கு, உணவகங்கள், ஆரம்ப பாடசாலைகள், பாரிய குடியிருப்பாளர் வாகனத் தரிப்பிடம் போன்றனவும் உள்ளடக்கம்.

இந்த குடியிருப்புத் தொகுதிகள் 12 லும், உள்ள 88 கட்டடங்களிலும் உள்ள வீடுகளில் எண்ணிக்கை 10,519 ஆகும். ஒவ்வொன்றும் 350 முதல் 1,110 சதுர அடிகளைக் கொண்ட வீடுகளாகும்.

வெளியிணைப்புகள்
---------------

விக்கிமீடியா பொதுவகத்தில்,  
 ***Whampoa Garden***   
என்பதின் ஊடகங்கள் உள்ளன. 

* The location of Whampoa Garden, Hung Hom, Hong kong பரணிடப்பட்டது 2007-09-29 at the வந்தவழி இயந்திரம்
* Whampoa World
Waterfall in ஒடிசா, இந்தியாவார்ப்புரு:SHORTDESC:Waterfall in ஒடிசா, இந்தியாஇந்திய மாநிலமான ஒடிசாவில் மயூர்பஞ்ச் மாவட்டத்தில் உள்ள சிம்லிபால் தேசிய பூங்காவில் அமைந்துள்ள இரண்டு அடுக்கு நீர்வீழ்ச்சிதான் **பரேகிபனி அருவி** (*Barehipani Falls*). இது இந்தியாவின் மிக உயரமான நீர்வீழ்ச்சிகளில் ஒன்றாகும்.

அமைவிடம்
--------

பரேகிபனி அருவி கிழக்குத் தொடர்ச்சி மலையின் மேகாசுனி மலையில் பாயும் புதபாலங்கா ஆற்றில் 21.932759N 86.380145E என்ற இடத்தில் இந்த நீர்வீழ்ச்சி அமைந்துள்ளது.  இதன் அருகிலுள்ள தொடருந்து நிலையம் பாரிபாடாவில் உள்ளது. ஜோராண்டா அருவியும் இதன் அருகிலேயே அமைந்துள்ளது. இது ஜாசிப்பூரிலிருந்து 120 கி.மீ. தொலைவில் அமைந்துள்ளது.

அருவி
-----

பரேகிபனி அருவியின் மொத்த உயரம் 399 மீட்டர்கள் (1,309 அடி) ஆகும். இது இரண்டு அடுக்கு நீர்வீழ்ச்சி ஆகும். இது இந்தியாவின் இரண்டாவது மிக உயர்ந்த நீர்வீழ்ச்சி மற்றும் ஒடிசாவில் மிக உயரமான அருவி ஆகும். இதனுடைய ஒற்றை அடுக்கின் மிக உயரம் 259 மீட்டர்கள் (850 அடி) ஆகும்.

மேலும் காண்க
------------

* இந்தியாவில் நீர்வீழ்ச்சிகளின் பட்டியல்

மேற்கோள்கள்
-----------

1. 1 2  "Barehipani Falls". india9. 29 June 2010 அன்று மூலம் பரணிடப்பட்டது. 2010-06-22 அன்று பார்க்கப்பட்டது.
2. ↑  "Showing all Waterfalls in India". World Waterfalls Database. 2009-09-01 அன்று மூலம் பரணிடப்பட்டது. 2010-06-20 அன்று பார்க்கப்பட்டது.
3. ↑  "Barehipani & Joranda Falls". Only Travel Guide. 13 May 2010 அன்று மூலம் பரணிடப்பட்டது. 2010-06-22 அன்று பார்க்கப்பட்டது.
4. ↑   *Forest geology and soils*. Periodical Expert Book Agency.. பார்த்த நாள்: 2019-10-22.
5. ↑  "Barehipani Falls". World Waterfall Database. 2010-12-01 அன்று மூலம் பரணிடப்பட்டது. 2010-06-22 அன்று பார்க்கப்பட்டது.
**நாணு பிள்ளை (Nanoo Pillai)** (1827–1886) இவர் திருவிதாங்கூரின் அரசியல்வாதி ஆவார். இவர் 1877 முதல் 1880 வரை திருவிதாங்கூரின் திவானாகப் பணியாற்றினார்.

ஆரம்ப கால வாழ்க்கை
------------------

நாணு பிள்ளை 1827 ஆம் ஆண்டில் திருவிதாங்கூரின் நெய்யூர் கிராமத்தின் நாயர் குடும்பத்தில் பிறந்தார். இவர் ஆரம்பக்கல்வியை வீட்டிலேயே தனிப்பட்ட முறையில் கற்றார். நாகர்கோவிலில் இலண்டன் மிசினரி சங்கத்திற்குப்பட்ட கல்லூரியில் ஆங்கிலத்தைக் கற்றார். இளம் வயதில், இவர் ஆங்கில அரசப் பிரதிநிதியான தளபதி கல்லனின் கவனத்தை ஈர்த்தார். அவரிடம் மொழிபெயர்ப்பாளராகவும் பின்னர் அவரது அலுவலகத்தில் செயலாளராகவும் பணியாற்ற முன்வந்தார்.

ஆட்சிப் பணி
-----------

கல்லனின் அலுவலகத்தில் 14 ஆண்டுகள் பணியாற்றிய பிறகு, நாணு பிள்ளை திருவிதாங்கூரின் அரசுப் பணியில் உதவி சிரஸ்தாராகச் சேர்ந்தார். அப்போதைய திவான், சர் டி. மாதவ ராவின் வலுவான பரிந்துரையுடன், நானூ பிள்ளை தெற்குப் பிரிவின் திவான் பேசுகராக பதவி உயர்வு பெற்றார். பின்னர், இவர் திருவிதாங்கூர் பிரிவுக்கு மாற்றப்பட்டு, ஆறு சந்தர்ப்பங்களில் மாதவ ராவ் இல்லாத நிலையில் பொறுப்பு திவானாக பணிபுரிந்துள்ளார். 1877 ஆகத்தில் சேசைய்ய சாத்திரி ஓய்வு பெற்றதும் திவானாக நியமிக்கப்பட்டார்.

திவான் பணி
----------

இவரது முதல் முயற்சி மக்களின் பொருளாதார நிலைமைகளை மேம்படுத்துவதாகும். திருவிதாங்கூரின் திவானாகப் பதவியேற்றதும், நாணு பிள்ளை வருவாய் தீர்வில் சில சீர்திருத்தங்களை கொண்டு வந்து பதிவேடுகளை மாற்றுவதை அறிமுகப்படுத்தினார். நெல் சாகுபடியை ஊக்குவிப்பதை நோக்கமாகக் கொண்ட இவர், தெற்குப் பிராந்தியத்தில் (குறிப்பாக நாஞ்சிநாட்டில்) நீர்ப்பாசனம் செய்வதற்கான நடவடிக்கைகளையும் கொண்டு வந்தார்.

1880 இல் ஓய்வு பெறுவதற்கு முன்னர், இவர் கோத்தையாறு பகுதியை ஆய்வு செய்து பொன்னமணை அணை மற்றும் பேச்சிப்பாறை அணை ஆகியவற்றை கட்ட ஒரு திட்டத்தை வகுத்தார். தென்னிந்தியாவில் முதல் தொங்கும் பாலமான புனலூர் தொங்கும் பாலம் கட்ட இவர் முயற்சி மேற்கொண்டார்.

திருவனந்தபுரத்தின் வளர்ச்சியில் ஆர்வம் காட்டிய இவர் பல புதிய கட்டிடங்கள், பாலங்கள் ஆகியவற்றைக் கட்டினார். வருவாய் தீர்வு முறைமையில் சீர்திருத்தங்களை அறிமுகப்படுத்தினார். போகிமொன் விதி இவர் கொண்டு வந்த குறிப்பிடத்தக்க சீர்திருத்தமாகும். நீதித்துறையை மேலும் திறமையாக்க நீதிபதிகளின் எண்ணிக்கை அதிகரித்தது. மகாராஜா ஆயில்யம் திருநாள் ராம வர்மாவுக்குப் பிறகு 1880 செப்டம்பர் 15, அன்று அவர் திவான் பதவியில் இருந்து ஓய்வு பெற்றார். பின்னர் மகாராஜா ஆன விசாகம் திருநாள், நாணு பிள்ளையை மீண்டும் திவான் பதவியில் அமர்த்தும் பணியைத் தொடங்கினார், ஆனால் பலனளிக்கவில்லை. [2]

ஜான் டேனியல் மன்ரோ என்ற வெளிநாட்டவருக்கு பூஞ்சார் காட்டை கண்ணன் தேவன் வனப்பகுதியாக மாற்ற அனுமதி அளித்தது நானு பிள்ளைதான்.

பிற பணிகள்
----------

இவர் ஒரு வரலாற்றாசிரியராகவும் இருந்தார். திருவிதாங்கூர் வரலாறு என்ற புத்தகத்தின் பணிகளைத் தொடங்கினார். ஆனால் புத்தகம் முடிவடைவதற்கு முன்பே இவர் இறந்ததால் அதை வெளியிடவில்லை.

குறிப்புகள்
-----------

1. ↑  Sarvavijnjana Kosam
[*தொடர்பிழந்த இணைப்பு*]
2. ↑  Biography by K. R. Elenkath
3. ↑   K. R. Elenkath (1974). *Dewan Nanoo Pillay: biography with his select writings and letters*. Dewan Nanoo Pillay Memorial Reading Room, West Neyyoor.

மேலும் காண்க
------------

* V. Nagam Aiya. *Travancore State Manual, Volume I*.

சுயசரிதை
--------

* K. R. Elenkath (1974). *Dewan Nanoo Pillay: biography with his select writings and letters*. Dewan Nanoo Pillay Memorial Reading Room, West Neyyoor.
**சத்தியஞான பண்டார பிள்ளைத்தமிழ்**  என்னும் நூல் **சிதம்பரநாத முனிவர்** என்பவரால் 15ஆம் நூற்றாண்டில் எழுதப்பட்டது. இது பிழைகள் மலிந்த பதிப்பாக உள்ளது. மற்ற நூல்களைப் போல 100 பாடல்கள் கொண்டது. மேலும் இறுதியில் ஒரு வாழ்த்துப்பா சேர்க்கப்பட்டுள்ளது. 

நூலாசிரியர் சிதம்பரநாதருக்கு ஞானபண்டாரம் சிதம்பரநாதர் என்னும் பெயர்களும் உண்டு. 

இந்த நூல் இவரது ஆசிரியர் சத்தியஞான பண்டாரத்தின்மீது பாடப்பட்டது. சத்தியஞான பண்டாரத்தின் பிறந்த ஊர் சிவபுரம். இந்தச் சிவபுரம் குடந்தை அருகே உள்ள பாடல் பெற்ற தலம். வாழ்ந்த ஊர் கமலை என்னும் திருவாரூர். இது போன்ற செய்திகளை இந்த நூலில் வரும் பாடலடிகள் புலப்படுத்துகின்றன.

மேலும் சில செய்திகள்
--------------------

முதன்மைக் கட்டுரை: வேளாக்குறிச்சி ஆதீனம்
சத்திய ஞான பண்டாரம் என்பவர் ௨மாபதி சிவத்திடம் ௨பதேசம் பெற்ற அ௫ள் நமச்சிவாயர். அ௫ள் நமச்சிவாயர் காழிகங்கைமெய்கண்டா௫க்கு ௨பதேசம் அ௫ளியவர். காழிகங்கைமெய்கண்டார் காழி சிற்றம்பல நாடிகளின் ஞானாசிரியர் ஆவார். காழி சிற்றம்பல நாடிகளிடம் ௨பதேசம் பெற்றவர் பழுதைக்கட்டி சம்பந்த முனிவர். அவரிடம் ௨பதேசம் பெற்றவர் காவை அம்பலநாத சுவாமிகளாவர். காவை அம்பலநாத சுவாமிகளிடம் ௨பதேசம் பெற்றவர் சத்திய ஞான பண்டாரம். இவர்களின் தீட்சா நாமம் சத்திய ஞானதேசிக தீர்க்கதரிசினிகள்.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

அடிக்குறிப்பு
-------------

1. ↑  தஞ்சை சரசிவதி மகால் வெளியீடு, மூன்று பிள்ளைத்தமிழ் நூல்கள் தொகுப்பில் ஒன்று, பதிப்பு 1950
2. ↑  

	* சத்தியஞான விசித்திர தேசிக கருணை மாசிலாமணி முனிவ, தமிழாபரணா
	* பொருநை புடையுடுத்து ஓங்கிவளர் வேளை நகராளி
	* கமலை நகர் வாழும் சத்திய ஞானி
	* சிவபுரி நகர் வரு தவ முனிவரர்
3. ↑  தி௫க்கயிலாயபரம்பரை வேளாக்குறிச்சி ஆதீனம் சத்தியஞான பண்டாரம் பிள்ளைத்தமிழ் வெளியீடு ௨ரையும் மூலமும் ௨ரையாசிரியர் இராம இராம்மூர்த்தி 2010பதிப்பு
**சத்தியமார்க்கம்.காம்** சர்வதேச அளவில் பரவியுள்ள தமிழ் மொழி பேசும் மக்களுக்காக உருவாக்கப்பட்டதொரு இணைய தளம் ஆகும். முஸ்லிம்கள் மற்றும் பிற மதத்தவர்கள் அனைவருக்குமான பொதுவான தளம் என்றாலும் அனைத்துத் தரப்பினரும் இஸ்லாம் தொடர்பான தகவல்களைப் பெற உதவும் ஒரு கலைக்களஞ்சியமாக இத்தளம் உள்ளது.

கல்வி என்ற தேடல் / அறிவுத் தாகம் உள்ளவர்களுக்கு உரிய அறிவினைத் தருவது, இஸ்லாம் பற்றிய வினாக்களுக்கு விடையளிப்பது, இஸ்லாம் பற்றிய அவதூறுகளுக்குத் தக்க விளக்கம் அளிப்பது, உதவி கேட்போருக்குத் தக்க ஆதரவு அளிப்பது போன்றவையும் இதில் அடங்கும்.

இளம் எழுத்தாளர்கள் அடையாளம் காணப்பட வேண்டும், உள்ளுக்குள் புதைந்து கிடக்கும் அவர்தம் திறமைகள் வெளிக்கொணர வைக்கப்பட வேண்டும் என்ற நன்நோக்கம் 2007 ஆம் ஆண்டில் நடந்த சர்வதேச அளவிலான கட்டுரைப்போட்டி பரணிடப்பட்டது 2010-11-28 at the வந்தவழி இயந்திரம் மூலம் நிறைவேறியது.

சத்தியமார்க்கம்.காம் தளத்தில் பல்வேறு சுவையான அம்சங்கள் நிறைந்துள்ளன. முஸ்லிம்கள் மற்றும் பிற மதத்தினர் அதிகம் வருகை தரும் ஐயமும்-தெளிவும் பகுதி, மனம் திறந்து கருத்துக்களைப் பரிமாறிக்கொள்ளும் விவாத அரங்கம், சர்வதேச அளவிலான நிகழ்வுகளை உடனுக்குடன் சூடாக அறிந்து கொள்ள செய்திகள் பகுதி, பிற தளச் செய்திகளை ஒரே இடத்தில் காணும் செய்தித் திரட்டி போன்ற பல்வேறு அம்சங்கள் இத்தளத்தில் நிறைந்துள்ளன. எந்த ஒரு ஆக்கத்திலும் வாசகர்கள் தங்கள் கருத்துக்களை பரிமாறும் சுவையான பின்னூட்ட வசதி இத்தளத்தின் சிறப்பம்சமாகும். அரசியல், ஆன்மீகம், குடும்ப வாழ்க்கை, மருத்துவம், அறிவியல், கல்வி போன்ற அனைத்து அம்சங்களையும் தன்னகத்தே கொண்டுள்ளது சத்தியமார்க்கம்.காம் தளம்.

வெளி இணைப்புகள்
---------------

* சத்தியமார்க்கம்.காம்
**பிரோசாபாத் இரயில் பேரழிவு** *(Firozabad rail disaster)* 1995 ஆம் ஆண்டு ஆகத்து மாதம் 20 அன்று இந்தியாவின் வடக்கு இரயிலே பிரிவில் தில்லி-கான்பூர் பாதையில் பிரோசாபாத் நகரத்திற்கு அருகில் நிகழ்ந்தது. பயனிகள் இரயில் ஒன்று பசுவின் மீது மோதிய பின்னர் நிறுத்தப்பட்டதால் இவ்விபத்து நிகழ்ந்தது. விபத்தில் 358 நபர்கள் கொல்லப்பட்டனர் என்று சில தகவல்களும் 400 எண்ணிக்கைக்கும் மேற்பட்டவர்கள் கொல்லப்பட்டனர் என்று சில தரவுகளும் தெரிவிக்கின்றன. இந்த விபத்து இந்திய மாநிலமான உத்தரப்பிரதேசத்தில் நடந்தது. மோதிக் கொண்ட இரண்டு இரயில்களும் இந்திய தலைநகர் புது தில்லி நோக்கி சென்று கொண்டிருந்தன. கான்பூரிலிருந்து வந்துகொண்டிருந்த முதலாவது இரயிலான காலிந்தி விரைவுவண்டி வண்டியை நிறுத்த முடியாமல் பசுவின் மீது மோதியது. இதன் பின்னால் பூரியிலிருந்து வந்துகொண்டிருந்த புருசோத்தமன் விரைவு வண்டி 70 கிலோமீட்டர் வேகத்தில் காலிந்தி விரைவுவண்டியின் மீது மோதியது. by the Purushottam Express from Puri. இவ்வண்டியின் மூன்று பெட்டிகள் பலத்த சேதமடைந்தன. பூரியிலிருந்து வந்த விரைவு வண்டியின் இயந்திரமும் முதல் இரண்டு பெட்டிகளும் தடம் புரண்டன. விபத்து நடந்தது அதிகாலை நேரம் 02.55 என்பதால் இரண்டு வண்டிகளிலும் பயணம் செய்து கொண்டிருந்த சுமார் 2200 பயணிகளும் ஆழ்ந்த உறக்கத்தில் இருந்தனர்.

மேற்கோள்கள்
-----------

1. 1 2  "Feature". Pib.nic.in. 2012-09-01 அன்று பார்க்கப்பட்டது.
2. ↑  "The world's worst train accidents since 1900". *The Independent* (London).. பார்த்த நாள்: 2012-09-01. 
[*தொடர்பிழந்த இணைப்பு*]
3. ↑  "Chronology of railways in India, Part 5 (1995 - present)". Irfca.org. 2012-09-01 அன்று பார்க்கப்பட்டது.
4. ↑  "The Leading Emergency Management Site on the Net". Emergency-management.net. 2012-09-01 அன்று பார்க்கப்பட்டது.
5. ↑  Roy, Ranjan (1995-08-21). "300 die after Indian train hits cow". *The Independent* (London).. பார்த்த நாள்: 2012-09-01.

ஆதாரம்
------

* Train crash kills at least 250 in India, report from CNN.
* Trains collide and explode in India

புற இணைப்புகள்
--------------

* Firozabad's deadliest Train Accident that killed more than 300
* Hell on Wheels (Going off the Tracks) by Meenakshi Ganguly பரணிடப்பட்டது 2010-12-25 at the வந்தவழி இயந்திரம் from *Time magazine*
* Kalindi Express
* Purushottam Express
மண்ணின் தரம்
------------

ஒன்று அல்லது அதற்கு மேற்பட்ட உயிரினங்களின் தேவைக்கு அல்லது மனிதர்களின் தேவைக்கோ அல்லது நோக்கத்திற்கோ மண்ணின் தரம் அவசியமாகிறது. அமெரிக்க விவசாயத்துறை இயற்கை வள பாதுகாப்பு கழகம், "மண் தரம் பற்றி இயற்கையான அல்லது நிர்வகிக்கப்பட்ட சுற்றுச்சூழல் எல்லைகளுக்குள்ளாக, தாவர மற்றும் விலங்கு உற்பத்தித்திறனை நீடிக்கவும், நீர் மற்றும் காற்றின் தரத்தை மேம்படுத்தவும், ஐரோப்பிய ஆணையத்தின் கூட்டு ஆராய்ச்சி மையம் ஒரு வரையறையை முன்மொழிந்தது. "மண்ணின் தரமானது அதன் செயல்பாடுகளை மாற்றுவதன் மூலம் சுற்றுச்சூழல் மற்றும் சமூக சேவைகளை வழங்குவதற்கான மண்ணின் திறன் பற்றியும் விளக்குவதாக அமைகிறது. மண் தரம், பல்லுயிர் மற்றும் உற்பத்தித்திறனை பராமரித்தல், தண்ணீர் மற்றும் கரைசல் ஓட்டம், வடிகட்டுதல் மற்றும் இடையூறு செய்தல், ஊட்டச்சத்து சுழற்சியைப் பராமரித்தல், தாவரங்கள் மற்றும் பிற கட்டமைப்புகளுக்கு ஆதரவு அளித்தல் ஆகியவற்றை எவ்வாறு செயல்படுத்துகிறது என்பதைப் பிரதிபலிக்கிறது. மண்ணின் தரத்தில் மண் மேலாண்மை பெரும் தாக்கத்தை ஏற்படுத்துகிறது.ஜெர்மனியில் வேளாண் மண்ணின் தரம் "மண் மதிப்பு" என்ற அளவுமுறையால் (Bodenwertzahl) அளவிடப்படுகிறது.

1. ↑
**புகாரா கானரசு** என்பது ஒரு கானரசு ஆகும். இது 16ஆம் நூற்றாண்டின் இரண்டாவது காலாண்டில் இருந்து பிந்தைய 18 ஆம் நூற்றாண்டு வரை நடு ஆசியாவில் இருந்து ஒரு உஸ்பெக் அரசு ஆகும். சிறிது காலமே நீடித்த சய்பனிட் பேரரசின் உபைதுல்லா கானின் ஆட்சியின்போது (1533–1540) புகாரா அந்த பேரரசின் தலைநகரானது. இந்த கானரசானது அதன் அதிகபட்ச பரப்பளவை சய்பனிட் ஆட்சியாளரான இரண்டாம் அப்துல்லா கானின் ஆட்சியின்போது (1577–1598) அடைந்தது.

17 மற்றும் 18ஆம் நூற்றாண்டுகளில் இந்த கானரசானது ஜனித் அரசமரபால் (ஆஸ்ட்ரகானிட்கள் அல்லது ஹஸ்டர்கானிட்கள்) ஆளப்பட்டது. அவர்களே புகாராவை ஆண்ட செங்கிஸ் கானின் வழிவந்த கடைசி வழித்தோன்றல்கள் ஆவர். 1740இல் இக்கானரசு ஈரானின் ஷாவான நதிர் ஷாவால் வெல்லப்பட்டது. 1747இல் நதிர் ஷாவின் இறப்பிற்குப் பிறகு இந்த கானரசு செங்கிஸ் கானின் வழித்தோன்றல்கள் அல்லாத உஸ்பெக் அமீர் குடயர் பியின் வழித்தோன்றல்களால் ஆளப்பட்டது. அவர்கள் அடலிக் என்ற பிரதம மந்திரி பதவியின் மூலம் இந்த கானரசை கட்டுப்படுத்தினர். 1785இல் அவரது வழித்தோன்றலான ஷா முராத், குடும்பத்தின் அரசமரபு ஆட்சியை (மங்கித் அரசமரபு) வழிப்படுத்தினார். இந்த கானரசானது புகாரா அமீரகம் ஆனது. அந்த மங்கித்கள் செங்கிஸ் கானின் வழித்தோன்றல்கள் அல்ல. எனவே அவர்கள் இஸ்லாமிய பட்டமான அமீரை பயன்படுத்தினர். கான் என்ற பட்டத்தை பயன்படுத்தவில்லை.

சய்பனிட் அரசமரபு
----------------

சய்பனிட் அரசமரபானது 1506 இல் இருந்து 1598 வரை இந்த கானரசை ஆண்டது. அவர்களது ஆட்சியின் கீழ் புகாராவானது கலை மற்றும் இலக்கிய மையமாக உருவானது. கல்விச் சீர்திருத்தங்கள் அறிமுகப்படுத்தப்பட்டன.

இந்தக் காலகட்டத்தில் வரலாறு மற்றும் புவியியல் பற்றிய புதிய நூல்கள் எழுதப்பட்டன. உதாரணமாக ஈரானை தாயகமாகக் கொண்ட அமீன் அஹமத் ராசியின் *ஹஃப்ட் இக்லிம்* (*ஏழு காலநிலைகள்*) புத்தகத்தை கூறலாம். பதினாறாம் நூற்றாண்டு புகாரா அழகிய கையெழுத்துக்கள் மற்றும் சிறு ஓவியத்தில் திறமைவாய்ந்த கலைஞர்களை ஈர்த்தது. சுல்தான் ஆஹ் மஸ்கடி, அழகிய எழுத்துக்களை எழுதக்கூடிய தத்துவ ஆசிரியர் மஹ்முத் இபின் ஈஷாக் ஷகிப்பி, மற்றும் முஸ்லிம் துறவி போன்ற மஹ்முத் பக்லியான், மொலானா மஹ்முத் முசஹேப் மற்றும் ஜலாலுதீன் யூசுப் ஆகிய கலைஞர்களை அவர்களுள் முக்கியமானவர்களாகக் குறிப்பிடலாம். புகாராவில் அந்த சகாப்தத்தில் பணியாற்றிய புகழ்பெற்ற கவிஞர்கள் மற்றும் தத்துவ அறிஞர்களில் குறிப்பிடத்தக்கவர்கள் முஷ்ஃபிகி, நிசாமி முவமயா, மற்றும் மொகம்மத் அமீன் சஹேத் ஆகியவர்களை குறிப்பிடலாம். 16ஆம் நூற்றாண்டில் புகாரா கானரசில் பணிசெய்த பல மருத்துவர்களின் மிக புகழ் பெற்றவராக மொலானா அப்த்-அல் ஹக்கீமை குறிப்பிடலாம்.

அப்துல் அல்-அசிஸ் கான் (1540–1550) உலகம் முழுவதிலுமே அதற்குச் சமமான நூலகம் ஒன்று இல்லை என கூறக்கூடிய அளவுக்கு ஒரு நூலகத்தை நிறுவினார். முக்கிய அறிஞரான சுல்தான் மிராக் முன்ஷி 1540 லிருந்து அங்கு பணியாற்றினார். திறமையான அழகிய கையெழுத்தை எழுதக்கூடிய மிர் அபித் குசைனி நஸ்தலிக் மற்றும் ரெய்ஹானி எழுத்து முறைகளில் தலைசிறந்த படைப்புகளை உருவாக்கினார். அவர் ஒரு தலை சிறந்த சிறு ஓவியரும், தகடமைப்பதில் கைதேர்ந்தவரும் மற்றும் புகாரா நூலகத்தின் நூலகருமாக இருந்தார்.

உசாத்துணை
---------

1. ↑  Peter B.Golden (2011) *Central Asia in World History*, p.115
2. ↑  Soucek, Svat. *A History of Inner Asia* (2000), p. 180.
3. ↑  Khasan Nisari. *Muzahir al-Ahbab*
**புகுயாமா ஒடுக்கம்** *(Fukuyama reduction)* என்பது ஒரு கரிம வேதியியல் ஒடுக்க வினையாகும். இவ்வினையில் ஒரு தயோயெசுத்தர் ஒரு ஆல்டிகைடாக ஒடுக்கப்படுகிறது. வினையூக்கி அளவு பலேடியம் முன்னிலையில் சிலில் ஐதரைடு இவ்வினையை நிகழ்த்துகிறது. தொக்ரு புகுயாமா இவ்வினையை 1990 ஆம் ஆண்டு கண்டுபிடித்தார். இவ்வினையின் அசல் நோக்கம் சிலில் ஐதரைடு டிரையெத்தில்சிலேனுக்காகவும், வினையூக்கி பலேடியம் கார்பனுக்காகவும் பயன்படுகின்றன.

புகுயாமா ஒடுக்கம்
தயோயெசுத்தர் சேர்மத்தின் முன்னோடியான கார்பாக்சிலிக் அமிலங்களை ஆல்டிகைடுகளாக மாற்றுவதற்கு புகுயாமா ஒடுக்க வினை பயன்படுகிறது. இரண்டாம் நிலை ஒடுக்கத்தினால் ஆல்ககால் உருவாவதற்கு வாய்ப்பிருப்பதால் இச்செயல்முறை கடினமானதாகக் கருதப்படுகிறது.

வினை வழிமுறை
------------

வினையூக்க சுழற்சியே புகுயாமா ஒடுக்க வினைக்கன அடிப்படை வினை வழிமுறையாகும். \* ஆக்சிசனேற்ற கூட்டுவினை:

* {\displaystyle {\ce {{R-C(O)-SR}+ Pd^0 -> RC(O)-Pd^{II}-SR}}}
* உலோக ஈனிமாற்ற வினை:
{\displaystyle {\ce {{RC(O)-Pd^{II}-SR}+R3SiH->{RC(O)-Pd^{II}-H}+R3Si-SR}}}
* ஒடுக்க நீக்கம்:
{\displaystyle {\ce {RC(O)-Pd^{II}-H -> {RC(O)-H}+ Pd^0}}}

எல்லை
-----

புகுயாமா ஒடுக்க வினையின் மாறுபட்ட வினைகளில் மைய போரான்-டைபிர்ரோமெத்தேன் மூலக்கூறு தயாரிக்கப்படுகிறது :

போரான்-டைபிர்ரோமெத்தேன் தயாரிப்பு, அர்ரோயோ 2009
தொடர்புடைய புகுயாமா பிணைப்பு வினையில் ஐதரைடு கார்பன் மின்னணு மிகுபொருளால் இடப்பெயர்ச்சி செய்யப்படுகிறது.

மேற்கோள்கள்
-----------

1. ↑  *Facile reduction of ethyl thiol esters to aldehydes: application to a total synthesis of (+)-neothramycin A methyl ether* Tohru Fukuyama, Shao Cheng Lin, Leping Li J. Am. Chem. Soc. 1990, 112 (19), pp 7050–7051 எஆசு:10.1021/ja00175a043
2. ↑  *The Smallest and One of the Brightest. Efficient Preparation and Optical Description of the Parent Borondipyrromethene System.* I. J. Arroyo, R. Hu, G. Merino, B. Z. Tang, E. Peña-Cabrera, *J. Org. Chem.* **2009, ASAP**
3. ↑  Additional reagents CuTC, Pd(dba)2, tri(2-furyl)phosphine
வங்காளதேசத்தில் பிரோஜ்பூர் மாவட்டத்தின் அமைவிடம்
**பிரோஜ்பூர் மாவட்டம்**, (Pirojpur District) (வங்காள மொழி: পিরোজপুর) தெற்காசியாவின் வங்காளதேச நாட்டின் தென்மேற்கில் அமைந்துள்ளது. வங்கதேசத்தின் அறுபத்தி நான்கு மாவடடங்களில் ஒன்றாகும். இம்மாவட்டம் பரிசால் கோட்டத்தில் உள்ளது. இம்மாவட்டத்தின் நிர்வாகத் தலைமையிடம் **பிரோஜ்பூர்** நகரம் ஆகும். இம்மாவட்டத்தின் மேற்கு எல்லையாக சுந்தரவனக்காடுகள் உள்ளது.

மக்கள் தொகையியல்
----------------

1307.61 சதுர கிலோ மீட்டர் பரப்பு கொண்ட மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 1,113,257 ஆக உள்ளது. அதில் ஆண்கள் 548,228 ஆகவும், பெண்கள் 565,029 ஆகவும் உள்ளனர். மக்கள் தொகையில் இசுலாமியரக்ள் 495,050 ஆகவும், இந்துக்கள் 85,393 ஆகவும், கிறித்தவர்கள் 19,757 ஆகவும், பௌத்தர்கள் 100,499 ஆகவும், பிறர் 9,449 ஆக உள்ளனர். வேளாண் தொழிலார்கள் 150,283 ஆகவும், தொழிற்சாலையில் பணிபுரியும் தொழிலாளர்கள 29,091 ஆகவும், சேவைத் துறையில் 113,676 பேரும் உள்ளனர்.

மாவட்ட எல்லைகள்
---------------

பிரோஜ்பூர் மாவட்டத்தின் வடக்கில் கோபால்கஞ்ச் மாவட்டமும், தெற்கில் பர்குனா மாவட்டமும், கிழக்கில் ஜாலோகதி மற்றும் பர்குனா மாவட்டங்களும், மேற்கில் பேகெர்ஹத் மாவட்டமும், சுந்தரவனக் காடுகளும் எல்லைகளாகக் கொண்டுள்ளது.

மாவட்ட நிர்வாகம்
----------------

பிரோஜ்பூர் மாவட்டம் ஏழு துணை மாவட்டங்களும், நான்கு நகராட்சி மன்றங்களும், 51 ஊராட்சி ஒன்றியங்களும், 648 கிராமங்களும் கொண்டது.

ஆறுகள்
------

இம்மாவட்டத்தில் தாமோதர் ஆறு, பலேஷ்வர் ஆறு, கோச்சா ஆறு, பொனா ஆறு, கொச்சகாளி ஆறு, காளிகங்கா ஆறு மற்றும் சாந்தா ஆறு பாய்கிறது.

போக்குவரத்து
------------

இம்மாவட்டத்தின் ஹுலர் ஹத் எனுமிடத்தில் உள்ள காளிகங்கா ஆற்றின் படித்துறையிலிருந்து டாக்கா வரை பயணிக்க இயந்திரப் படகுகள் உள்ளது. மேலும் நாட்டின் பிற இடங்களுக்குப் பயணிக்க பேருந்துகள் உள்ளது.

பொருளாதாரம்
-----------

மிதவைச் சந்தை, குரியானா, பிரோஜ்பூர்
இம்மாவட்டம் வேளாண்மை மூலம் 50.82%, வேளாண்மை அல்லாத தொழில் மூலம் 5.75%, வணிகம் மூலம் 18.71%, போக்குவரத்து மற்றும் செய்தித் தொடர்பு மூலம் 2.16%, சேவைத்துறைகள் மூலம் 7.69%, கட்டுமானப் பணிகள் மூலம் 1.36%, சமயச் சேவைகள் மூலம் 1.61%, பிற வகைகளில் 11.05% வருவாய் ஈட்டுகிறது.

வேளாண்மை
--------

இம்மாவட்டத்தில் நெல், சணல், கரும்பு, கோதுமை, வாழை, தென்னை, வெற்றிலை மற்றும் பாக்கு வேளாண்மை சிறப்பாக உள்ளது.

மேற்கோள்கள்
-----------

விக்கிமீடியா பொதுவகத்தில்,  
 ***Pirojpur District***   
என்பதின் ஊடகங்கள் உள்ளன. 


1. 1 2  Nupu, Ranjan Baksi (2012). "Pirojpur District". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  PIROJPUR (District (Zila))
ஓர் அமெரிக்க இராணுவ வாகனம் புகை திரையை வெளியிடுகிறது.
**புகை திரை** (smoke screen) என்பது காலாட் படை, பீரங்கி வண்டிகள், விமானம் அல்லது கப்பல்கள் போன்ற இராணுவ பிரிவுகளின் இயக்கம் அல்லது இருப்பிடத்தை மறைக்க வெளியாகும் புகை ஆகும் .

புகைத் திரைகள் பொதுவாக ஒரு குண்டு ரவைப் பெட்டி ( கையெறி போன்றவை ) அல்லது ஒரு வாகனத்தால் உருவாக்கப்படுகின்றன ( பீரங்கி வண்டி அல்லது போர்க்கப்பல் போன்றவை.

கடற்படை முறைகள்
---------------

போர்க்கப்பல்கள் சில நேரங்களில் புகை மின்னியற்றிகளைப் பயன்படுத்துகின்றன, எரிபொருள் எண்ணெயை நேரடியாக புனலுக்குள் செலுத்துவதன் மூலம், அது ஒரு வெள்ளை மேகமாக ஆவியாகிறது. எனவே, கடற்படைகள் தைட்டானியம் டெட்ராக்ளோரைடு போன்ற பல்வேறு வேதிப்பொருட்களை நோக்கி திரும்பின, அவை தாழ்வான வெள்ளை மேகத்தை உருவாக்குகின்றன.

சான்றுகள்
---------

1. ↑  *The Royal Navy at War*[DVD].London:Imperial War Museum.
2. ↑  "Smoke" (PDF). *Treatment of Chemical Agent Casualties and Conventional Military Chemical Injuries*. Department of Defense, Washington DC. 22 December 1995. 27 May 2011 அன்று பார்க்கப்பட்டது.

வெளியிணைப்புகள்
---------------

* smokescreen – விளக்கம்

* பொதுவகத்தில் Smoke screens தொடர்பாக ஊடகக் கோப்புகள் உள்ளன.
தின்குழியமை செயல்முறையை விளக்கும் எளிமையான ஒரு வரிப்படம்
ஒரு அலகிடு எதிர்மின்னி நுண்ணோக்கியினால் அவதானிக்கப்படும்போது தெரியும் ஒரு தனி நடுவமைநாடியும் (மஞ்சள்), அதனால் தின்முழியமை செயல்முறையால் விழுங்கப்படும் ஆந்த்ராக்ஸ் எனப்படும் பாக்டீரியாவும் (செம்மஞ்சள்)
Phagocytosis in three steps:   
1. Unbound phagocyte surface receptors do not trigger phagocytosis.   
2. Binding of receptors causes them to cluster.   
3. Phagocytosis is triggered and the particle is taken up by the phagocyte.
**தின்குழியமை** (Phagocytosis) என்பது உயிரணுக்களின் கலமென்சவ்வினால், உயிரணுக்களுக்கு வெளியாக இருக்கும் திண்மப் பதார்த்தங்கள் வளைத்து எடுத்து விழுங்கப்படும் ஒரு உயிரணுச் செயல்முறையாகும். இது பெருவிழுங்கிகள் போன்ற தின்குழியங்களிலும் (phagocytes), அமீபா போன்ற அதிநுண்ணுயிரிகளிலும் நிகழும் ஒரு பொதுவான செயல்முறையாகும்.

அதிநுண்ணுயிரிகள் இந்த தின்குழியமை மூலம் உணவை உள்ளெடுப்பதனால், தமக்குத் தேவையான ஊட்டச்சத்தைப் பெற்றுக் கொள்கின்றன. மனிதன், மற்றும் ஏனைய பல்கல விலங்குகளில் இந்த தின்குழியமை செயல்முறையானது, நோய் ஏற்படுத்துவதன் மூலம் கேடு விளைவிக்கும் பாக்டீரியா போன்ற நுண்ணுயிரிகளிலிருந்து பாதுகாப்பைப் பெற்றுக் கொள்ளும் முக்கியமான ஒரு செயல்முறையாக உள்ளது. நோய்க்காரணிகளை விழுங்குவதனால், நோய் எதிர்ப்பாற்றல் முறைமையில் இந்தச் செயல்முறை முக்கிய பங்கு வகிக்கும். இதனால் தொற்றுநோய்களில் இருந்து பாதுகாத்துக் கொள்ள முடிவதுடன், இறந்த உயிரணுக்களை அகற்றவும், வேறு வெளியுடல்களை அகற்றவும் இந்தச் செயல்முறை உதவுகின்றது.

உயிரணுக்களால் திண்மப் பதார்த்தங்கள் விழுங்கப்படும்போது, உயிரணுக்களின் உள்ளே உருவாகும், மென்சவ்வால் சூழப்பட்ட ஒரு உடலம் தின்குழியவுடல் (phagosome) எனப்படும். இவை பின்னர் பிரியுடல்களுடன் (Lysosomes) சேர்ந்து, தின்குழியப்பிரியுடல்களாக (Phagolysosomes) மாறி, உள்ளெடுக்கப்பட்ட திண்மப் பதார்த்தங்கள் சமிபாடடையச் செய்யப்பட்டோ, அல்லது சிதைக்கப்பட்டோ பின்னர் அங்கிருந்து அகற்றப்படும்.
**மாருதப்புரவீகவல்லி** சோழ மண்டலத்தை ஆண்ட திசையுக்கிரசிங்க மன்னனின் மகள். 

இளவரசி மாருதப்புரவீகவல்லி கூனல் தோற்றமுள்ள முனிவர் ஒருவரைக் கிண்டல் செய்ததினால் அவர் கொடுத்த சாபத்தால், குதிரை முகமும் குஷ்ட ரோகமும் அவளைப் பீடித்துக்கொண்டது, பல சிகிச்சைகள் செய்தும் அவளுக்கு நோய் மாறவில்லை. அவள் தரிசிக்காத கோவில்கள் இல்லை. அவளது நோய் தீராததைக் கண்டு, தவசி ஒருவரின் வாக்குப்படி வட இலங்கையில் உள்ள கீரிமலை என்ற திவ்விய தீர்த்தத்தில் நீராடச் சென்றாள். அவளுக்குத் துணையாகச் செவிலித்தாய், பணிப்பெணகள் போர்வீரர்களும்; சென்றார்கள். அவர்கள் தங்கியிருந்த இடம் "குமாரத்தி பள்ளம்" எனவும், அவள் குளித்த கிணறு இருந்த இடம் வல்லிக் கிணற்றடி என இடப்பெயர்களுடையன. இவ்விடங்கள் மாவிட்டபுரத்து அருகே காணப்படுகின்றன.

மாருதப்புரவீகவல்லியின் குதிரை முகம் பிறர், பார்வைக்கு நீங்கினாலும் அவளது சொந்த பார்வையிலிருந்தும் நினைவில் இருந்தும் நீங்கப் பெறவில்லை. அதன் காரணம் என்ன என்று ஆராய்ந்த போது முருகன் வழிபாட்டுக்கு முதல் பிள்ளையாருக்கு வழிபாடு செய்யாததே எனத் தெரியவந்தது. தான் செய்த தவறுக்கு பிராயசித்தமாக ஏழு இடங்களில் பிள்ளையாருக்கு கோவில் அமைத்து மாருதப்புரவீகவல்லி வழிபட்டாள். கொல்லங்கலட்டி, வரத்தலம், ஆலங்கொல்லை, கும்பிழாவளை, பெருமாக்கடவை. ஆலங்குழாய், கல்வளை என்பனவே அப்பிள்ளையார் தலங்கலாகும். பிள்ளையாருக்குக் கோவில் அமைத்து வழிபட்ட பின் இளவரசியின் குதிரைமுகம் அவளது பார்வைக்கு முற்றாக நீங்கியது என்கிறது மரபு வழி வந்த கதை.

கி.பி 9-ஆம் நூற்றாணடில் வாழ்ந்த உக்கிரசிங்கன் என்ற மன்னன் குதிரைமுகம் நீங்கி அழகியத் தோற்றத்தோடு இருந்த மாருதப்புரவீகவல்லி பற்றி அறிந்தான். அவளை சந்தித்து அவள் மேல் காதல் கொண்டான். தான் உக்கிரசிங்கனை மணம் முடிக்க வேண்டுமாகில் முருகன் கோவில் ஒன்றினைக் கட்ட சம்மதிக்க வேண்டும் என்றாள். அவளது வேண்டுகோளின்படி மன்னனும் சம்மதம் தெரிவித்தான். மாவிட்டபுரம் முதலாகத் தென் திசைகளில் ஐந்து முருகன் கோவில்களை ஸ்தாபித்தாள். மாருதப்புரவீரகவல்லி முருகன் விக்கிரகத்தை தென்னிந்தியாவில் இருந்து தன் தந்தை மூலம் வரவழைத்தாள். காங்கேயன் (முருகன்) விக்கிரகம் இந்தியாவில் இருந்து வந்திறங்கிய துறைமுகம் காங்கேசன்துறை எனப்படுகின்றது. அத் துறைமுகம் மாவிட்டபுரத்துக்கு வடக்கே இரு மைல் தூரத்தில் உள்ள ஊராகும்.
மக்காலு (நேபாளத்தில் ஏற்புடைய பெயர் *मकालु'*; சீனாவில் ஏற்புடைய பெயர் **மக்காரு**:马卡鲁山; பின்யின்:மக்காலு ஷான் *Mǎkǎlǔ Shān*) உலகிலேயே ஐந்தாவது உயரமான மலை. இது இமய மலைத் தொடரில் எவரெஸ்ட் மலைக்கு கிழக்கே 22 கி.மீ தொலைவில் அமைந்துள்ளது. மக்காலு தனி முகடாக நான்கு முகம் கொண்ட சதுரவடி கூம்புப் பட்டகம் போல் உள்ளது. மலையின் உச்சி கடல் மட்டத்தில் இருந்து 8,462 மீட்டர் (27,762 அடி) உயரத்தில் உள்ளது. உயரமான பின்புல மலைப்பகுதியில் இருந்து இதன் தனி முகடு மட்டுமே 2,386 மீ (7,828 அடி) நிற்கின்றது.

மக்காலு மலையை ஒட்டி இரு துணை முகடுகள் உள்ளன. அவற்றுள் வடமேற்கே ஏறத்தாழ 3 கி.மீ தொலைவில் கங்ச்சுங்ஸ்ட்டே (Kangchungtse,) அல்லது மக்காலு-2 என்னும் மலைமுகடு உள்ளது. அதன் உயரம் 7,678 மீ (25,190 அடி). மக்காலு மலைக்கு 4 கி.மீ தொலைவில் மக்காலு-2 உடன் ஒட்டி இரண்டாவது துணை முகடு உள்ளது. இதன் பெயர் சோமோ லோன்சோ (Chomo Lonzo). இதன் உயரம் 7,818 மீ (25,650 அடி).

வெளி இணைப்புகள்
---------------

* மக்காலு பற்றி சம்மிட் போஸ்ட்டில் (SummitPost) (ஆங்கில மொழியில்)
* மக்காலு பற்றி பீக்வேரில் (Peakware) பரணிடப்பட்டது 2011-10-25 at the வந்தவழி இயந்திரம் (ஆங்கில மொழியில்)
* பிரித்தானிய சேவை நிறுவனத்தின் 2004 ஆம் ஆண்டு மக்காலு ஏறுலா (The British Services Makalu Expedition 2004) (ஆங்கில மொழியில்)


1. ↑  The height is often given as 8,481 m or 8,485 m.
மாருதி கல்வியியல் கல்லூரி 2007 ஆம் ஆண்டில் தமிழக ஆசிரியர் கல்வியியல் பல்கலைக்கழகம்-சென்னையுடன் இணைக்கப்பட்டுள்ளது. ஒவ்வொரு ஆண்டும் தேவையான சதவீத மதிப்பெண்களுடன் யுஜி பட்டம் பெற்ற மாணவர்கள் அனுமதிக்கப்படுகிறார்கள். கல்லூரி ஒவ்வொரு ஆண்டும் 95% க்கும் அதிகமான முடிவுகளைத் தருகிறது, அவர்களில் 50% க்கும் அதிகமானோர் தனியார் நிறுவனங்கள் மற்றும் அரசு பள்ளிகளில் வேலை வாய்ப்புகளைப் பெற்று உள்ளார்கள். 2013 - 2014 கல்வியாண்டில் கல்லூரி தேசிய மதிப்பீட்டு மற்றும் அங்கீகார கவுன்சிலால் "பி" தரத்துடன் அங்கீகாரம் பெற்றுள்ளது.

கல்லூரியில் இளநிலை கல்வியியல் புலன் (பி.எட்) மற்றும் கல்வி முதுநிலை கல்வியியல் புலன் (எம்.எட்) என இரு ஆசிரியர் கல்வி கற்பிக்கப்படுகிறது. மேலும் இளநிலை கல்வியியல் புலனில் 100 மாணவர்களும் முதுநிலை கல்வியியல் புலனில் 50 மாணவர்களும் கல்வி பயில அனுமதிக்கப்படுகிறார்கள்.

மாருதி கல்வி அறக்கட்டளை கல்விக் கட்டணத்தில் சலுகைகளை வழங்குவதன் மூலம் பொருளாதார ரீதியாக ஏழை மாணவர்களுக்கு உதவுகிறது. திறமையான மாணவர்களுக்கு அறக்கட்டளை விருதுகள் உதவித்தொகை மற்றும் முதலிடம் பெறுபவர்களுக்கு பண விருதுகள் வழங்கப்படுகின்றன, இது உயர் படிப்புக்கு உதவியாக இருக்கும்.

ஒட்டுமொத்தமாக அறக்கட்டளை கிராமப்புற மக்களுக்கு கல்வித்துறையில் சேவை செய்ய உறுதிபூண்டுள்ளது. மாருதி கல்வி அறக்கட்டளை நடத்தும் பல்வேறு நிறுவனங்களில் கல்லூரி மற்றும் அதைச் சுற்றியுள்ள கிராமங்களில் உள்ள மாணவர்கள் பயன் அடைகிறார்கள்.

வெளி இணைப்பு
------------

* மாருதி கல்வியியல் கல்லூரி அதிகாரப்பூர்வ தளம்
**சோனா மொகாபாத்ரா** (பி. 17 சூன் 1976​) ஒரு இந்தியப் பாடகர், இசை அமைப்பாளர் மற்றும் கவிஞர் ஆவார். இவர் ஒடிசா மாநிலத்தில் உள்ள கட்டக் நகரில் பிறந்தார். உலகின் பல நகரங்களில் கலை நிகழ்ச்சிகள் நடத்தியுள்ள இவர், இந்தித் திரை உலகிலும் தனி இசைப் பாடல்களையும் எழுதியுள்ளார். அவரது சொந்தப் பாடல்களைத் தவிர்த்து டேவிட் போவியின் பிரபல பாடல்களையும் வடிவு மாற்றம் செய்து பிரபலமடைந்துள்ளார்.

இளமைக் காலம்
------------

சோனா ஒடிசாவின் கட்டக் நகரில் 1976ஆம் ஆண்டு பிறந்தார். புபனேசுவர் நகரில் உள்ள காலேஜ் ஆப் இஞ்சினியரிங் அண்ட் டெக்னாலஜியில் தனது இளங்கலை பொறியியல் படிப்பை முடித்தார். அதனைத் தொடர்ந்து புனேவில் உள்ள புகழ்பெற்ற சிம்பயாசிஸ் செண்டர் ஆப் மேனேஜ்மெண்ட் & ஹெச்.ஆர்.டி யில் முதுகலை மேலாண்மை படிப்பையும் நிறைவு செய்தார். அதன் பின் மேரிகோ நிறுவனத்தில் பணியை துவங்கிய அவர் புகழ்பெற்ற தயாரிப்புகளான பாராசூட் மற்றும் மெடிகேர் பிராண்டுகளின் மேலாளராக இருந்தார்.

வெளியீடுகள்
-----------

விளம்பரங்களின் மூலமாகவே அவரது இசைப் பயணம் தொடங்கியது. டாடா உப்புக்காக அவர் இயற்றிய 'கல் கா பாரத் ஹை' அவருக்கான முதல் புகழைக் கொடுத்தது. குளோசு அப் பற்பசைக்காக அவர் செய்த விளம்பரம் பல மொழிகளில் மொழி மாற்றம் செய்யப்பட்டு 13 நாடுகளில் 4 ஆண்டுகள் தொடர்ந்து ஒளிபரப்பப்பட்டது. 2007ஆம் ஆண்டு அவரது முதல் இசைத் தொகுப்பு, *சோனா,* சோனி மியூசிக் மூலம் வெளியானது. பல்வேறு வகையான இசைகளின் கோர்வையாக இந்தத் தொகுப்பு வெற்றி பெற்றது. மேலும் அவர் *டெல்லி பெல்லி, தலாசு, ராயீசு* ஆகிய இந்திப் படங்களிலும், அமீர் கான் இயக்கி தொகுத்த சத்யமேவ ஜெயதே நிகழ்ச்சியிலும் தனது பங்களிப்பை செய்திருக்கிறார்.

இசை வாழ்வு
----------

ஆகத்து 2012, புது தில்லியில் நடைபெற்ற ஒரு விழாவில் சோனா மொகாபாத்ரா
அமீர் கானின் சத்யமேவ ஜெயதே நிகழ்ச்சியே அவருக்கு திருப்புமுனையாக அமைந்தது. அந்த நிகழ்ச்சியின் இசைப் பகுதியின் தயாரிப்பாளராகவும் பணியாற்றினார் சோனா. அந்நிகழ்ச்சியின் பாடல்கள் பல மொழிகளில் மொழிமாற்றம் செய்யப்பட்டு அவருக்கு நாடு முழுவதும் பெரும் புகழைக் கொடுத்தது.

தனி வாழ்க்கை
------------

சோனா தான் மேரிகோவில் பணியாற்றும் போது சந்தித்த இசையமைப்பாளர் ராம் சம்பத்தை 2005ஆம் ஆண்டு மணந்து கொண்டார். பின்னாட்களில் இந்தித் திரையுலகம் மூலம் ராம் சம்பத்தும் மிகப்பெரிய இசையமைப்பாளராய் உயர்ந்தார். இருவரும் இணைந்து மும்பையில் ஓம்குரோன் என்ற பெயரில் இசை தயாரிப்பு நிறுவனத்தை நடத்தி வருகின்றனர்.

மேற்கோள்கள்
-----------

1. ↑
2. ↑
3. ↑  "காப்பகப்படுத்தப்பட்ட நகல்". 2010-12-17 அன்று மூலம் பரணிடப்பட்டது. 2017-04-30 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2012-10-06 அன்று மூலம் பரணிடப்பட்டது. 2017-04-30 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2013-10-07 அன்று மூலம் பரணிடப்பட்டது. 2017-04-30 அன்று பார்க்கப்பட்டது.
6. ↑
7. ↑
**தினேஷ் கோபாலசாமி** (தினேஷ் கோபால்சாமி) என்பவர் ஒரு இந்திய தமிழ் நடிகர் ஆவார். இவர் *திருமணம் எனும் நிக்காஹ்* திரைப்படத்தில் அறிமுகமானார். 2010 இல் விஜய் தொலைக்காட்சியில் ஒளிபரப்பான *மகான்* என்ற தொலைக்காட்சி தொடரில் அறிமுகமானார். இப்போது *பூவே பூச்சுடவா* மற்றும் *நாச்சியார்புரம்* தொலைக்காட்சி தொடரில் நடிக்கின்றார்.

வாழ்க்கை
--------

தினேஷ் கோபால்சாமி *ஸ்ரீவி லயன்ஸ் மெட்ரிகுலேஷன் மேல்நிலைப் பள்ளியில்* படித்தார். சென்னை *லயோலா கல்லூரியில்* இளங்கலை பட்டம் பெற்றவர். இவர் 2014 *திருமணம் எனும் நிக்காஹ்* திரைப்படத்தில் அறிமுகமானார். இவர் 2011-இல் விஜய் தொலைக்காட்சியில் ஒளிபரப்பான *பிரிவோம் சந்திப்போம்* என்ற தொலைக்காட்சி தொடரில் இணைந்து நடித்த நடிகை ரச்சித்தா மகாலட்சுமியை காதலித்து திருமணம் செய்து கொண்டார். தினேஷ், 2016 இல் ஜீ தமிழ் தொலைக்காட்சியில் ஒளிபரப்பான *Mr & Mrs கில்லாடிஸ்*யில் ரச்சித்தா மகாலட்சுமி உடன் பங்கேற்பாளராக கலந்து கொண்டார். இவர் இந்து மதத்தைச் சேர்ந்தவர்.

தொலைக்காட்சி தொடர்கள்
---------------------

|
|  |
| ஆண்டு | தொடர் | கதாபாத்திரம் | அலைவரிசை |
| 2010 | மகான் | ஸ்ரீ ராகவேந்திரா | விஜய் தொலைக்காட்சி |
| 2011 | பிரிவோம் சந்திப்போம் | கார்த்திக் | விஜய் தொலைக்காட்சி |
| 2013 | புதுக்கவிதை | தனுஷ் | விஜய் தொலைக்காட்சி |
| 2017 | பூவே பூச்சுடவா | சிவா | ஜீ தமிழ் தொலைக்காட்சி |
| 2019 | நாச்சியார்புரம் | கார்த்திக் | ஜீ தமிழ் தொலைக்காட்சி |
|

திரைப்படம்
----------

|
|  |
| ஆண்டு | திரைப்படம் | கதாபாத்திரம் |
| 2014 | திருமணம் எனும் நிக்காஹ் | அசரஃப் |

மேற்கோள்கள்
-----------

1. ↑   Times of India
2. ↑  "Real life couple Rachita-Dinesh pair up for Zee Tamil's 'Nachiyarpuram'". zeenews.india.com.
3. ↑  "`` `எப்படி கலர் ஆனீங்க'னு எல்லாரும் கேட்கிறாங்க..! *- ரச்சிதா"*. cinema.vikatan.com.
4. ↑  "பூவே பூச்சூடவா - புத்தம் புதிய தொடர்". cinema.dinamalar.com.
**தேசிய நாடகப் பள்ளி, திரிபுரா** (*National School of Drama, Tripura*) என்பது புது தில்லியில் உள்ள தேசிய நாடகப் பள்ளியின் ஒரு முகாம் அலுவலகம் ஆகும். அகர்தலாவில், திரிபுரா அரசாங்கத்தின் தகவல் மற்றும் கலாச்சார விவகாரங்கள் மற்றும் உயர்கல்வித் துறையுடன் இணைந்து திரிபுராவின் தேசிய நாடகப் பள்ளியின் கல்விப் பிரிவான இப்பள்ளி 2011 ஆம் ஆண்டு நவம்பர் மாதம் 17 ஆம் தேதியன்று நிறுவியது.  இந்த பிரிவு வடகிழக்கு, இந்தியாவின் பிற பகுதிகள் மற்றும் உலகம் முழுவதும் உள்ள மாணவர்களுக்கு கல்வியில்-நாடகம் என்ற ஒரு வருட குடியிருப்பு முதுநிலை சான்றிதழ் படிப்பை வழங்குகிறது.

பாடநெறி
-------

தேசிய நாடகப் பள்ளி, திரிபுராவில் இந்தியாவில் இருந்து வரும் மாணவர்களை கல்வியில்-நாடகம் என்ர ஒரு வருட குடியிருப்பு சான்றிதழ் படிப்புக்கு மட்டுமே மாணவர்களை ஏற்றுக்கொள்கிறது. பள்ளிகளுக்கு நாடக ஆசிரியர்களையும், கல்வியில்-நாடகத்தின் செயல்பாடுகளுக்கான கலைஞர்களையும், இத்துறையை முறைமையைப் பயன்படுத்தி குழந்தைகள் மற்றும் ஆசிரியர்களுக்குப் பயிற்சி அளிக்க கல்வியில் நாடகத்திறன் வள நபர்களையும் தயார்படுத்துவதற்காக இந்தத் திட்டம் வடிவமைக்கப்பட்டுள்ளது.

மேற்கோள்கள்
-----------

1. ↑  "National School of Drama | (Theatre-in-Education Wing) Tripura" (ஆங்கிலம்). 2022-09-11 அன்று பார்க்கப்பட்டது.
2. ↑  "TIE Wings Tripura" (ஆங்கிலம்). 2022-09-11 அன்று பார்க்கப்பட்டது.
3. ↑  "Three-week workshop on drama concludes - Eastern Mirror". *easternmirrornagaland.com* (ஆங்கிலம்). 2022-06-25. 2022-09-11 அன்று பார்க்கப்பட்டது.
4. ↑  "Rajeshwari Karuna School conducts drama workshop". *MorungExpress*. 2022-09-11 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ **NSD திரிபுரா** (தேசிய நாடகப் பள்ளி, திரிபுரா) இணையதளம்
* அதிகாரப்பூர்வ **டை விங் திரிபுரா** (டை-விங்ஸ்-திரிபுரா) இணையதளம்
World Socialist Web Site
**உலக சோசலிச வலைதளம் (World Socialist Web Site)** (சுருக்கம்:WSWS), நான்காம் அகிலத்துக்கான அனைத்துலகக் குழுவின் இணைய செய்தி மற்றும் தகவல் தளம் ஆகும். உலகளவிலான முக்கியத் தலைப்புகள் தொடர்பான செய்திகளை இத்தளம் வெளியிடுகிறது. தினசரி செய்திகளில் அரசியல், வரலாறு, அறிவியல் தொடர்பான செய்திகள் வெளியாகின்றன. கலை, இலக்கியம், இசை தொடர்பான கட்டுரைகளும், கருத்துகளும் பதியப்படுகின்றன. உழைப்பாளர் உரிமை, சமூக ஏற்றத்தாழ்வு நிலை குறித்த செய்திகள் வழங்குவதால், ஐக்கிய அமெரிக்காவில் நன்கறியப்படும் தளம் இது. அரபி, சீனம், ஆங்கிலம், பிரெஞ்சு, இடாய்ச்சு, இந்தோனேசியம், இத்தாலியம், பாரசீகம், போலியம், போர்த்துகேயம், ரோமானியம், உருசியம், செர்போ-குரோட்டியம், சிங்களம், எசுப்பானியம், தமிழ், துருக்கியம் அகிய மொழிகளில் செய்திகளை வெளியிடுகிறது.

மேற்கோள்கள்
-----------

வெளியிணைப்புகள்
---------------

* World Socialist Web Site (பல மொழிகளில்)

நான்காம் அகிலத்துக்கான அனைத்துலக குழு (தமிழ்ப் பதிப்பு)

* About the World Socialist Web Site (பல மொழிகளில்)
* WSWS on Alexa.com பரணிடப்பட்டது 2012-09-10 at the வந்தவழி இயந்திரம் (அலெக்சா இணையதள வரிசைப் பட்டியலில்)
**தரம்பால்** (ஆங்கிலம்: Dharampal, பிறப்பு:பெப்ரவரி 19,1922 - இறப்பு: அக்டோபர் 24, 2006) உத்தரப் பிரதேசத்தில் பிறந்த காந்தியவாதி, வரலாற்று ஆய்வாளர் மற்றும் அரசியல் மெய்யியலாளர் ஆவார். இந்தியாவின் பல்வேறு வகையான மக்களிடையே பல்வேறு வழிகளில் தொடர்பு கொண்டு மீளுருவாக்க பணிகளில் ஈடுபட்டுள்ளார். பதினெட்டாம், பத்தொன்பதாம் நூற்றாண்டுகளைப் பற்றிய ஆவணங்களை ஆராய்ந்து புத்தகங்கள் எழுதி உள்ளார்.

வாழ்க்கை
--------

தரம்பால் உத்தரப் பிரதேசம், முசாபர்நகர் மாவட்டத்தில் உள்ள கன்டாலா எனப்படும் சிறிய நகரத்தில் பிப்ரவரி 19, 1922 அன்று பிறந்தார்.இவர் இளைஞர்களுக்குக் காந்தி விடுத்த அழைப்பை ஏற்றுத் 1942-43ல் தன் பட்டப் படிப்பைப் பாதியில் விட்டு வெள்ளையனே வெளியேறு போராட்டத்தில் பங்கேற்று சிறை சென்றார்.அவர் 1948 ஆம் ஆண்டு இந்திய கூட்டுறவு சங்கத்தின்( Indian Cooperative Union) ஒரு நிறுவன உறுப்பினராக இருந்தார். 2006 ஆம் ஆண்டு மஹாராஷ்டிராவில் உள்ள சேவாகிராம ஆசிரமத்தில் உயிர் நீத்தார்.

பணிகள்
------

காந்தியடிகளின் சீடர்களுள் ஒருவரான மீரா பென் னுடன் இணைந்து பணியாற்றியுள்ளார். அப்போது இந்தியப் பஞ்சாயத்து பரிஷத் மற்றும் தன்னார்வக் குழுக்களின் கிராமப் புனர்நிர்மாணப் பணிகளுக்கான அமைப்பு (AVARD)ல் 1958 முதல் 1964 வரை அவர் பொது செயலாளராக பணியாற்றியுள்ளார்.

இவரது புத்தகங்கள்
-----------------

* அழகிய மரம்: 18ஆம் நூற்றாண்டில் இந்திய பாரம்பரியக் கல்வி (நூல்)
* 18ஆம் நூற்றாண்டில் இந்திய விஞ்ஞானமும் தொழில்நுட்பமும் (நூல்)

வெளியிணைப்புகள்
---------------

* AVARD அதிகாரப்பூர்வ வலைத்தளம்
* சமானவயா வலைத்தளம்
* தரம்பால்– இன்ஃபினிடி அறக்கட்டளை

உசாத்துனைகள்
------------

1. ↑  "மறைந்த விருட்சம்". 2014-02-14 அன்று மூலம் பரணிடப்பட்டது. 2014-02-10 அன்று பார்க்கப்பட்டது.
**தேசிய திறன் மேம்பாட்டு முகமை** (National Skill Development Agency) இந்தியாவில் இளைஞர்களின் வேலைவாய்ப்பை அதிகரிக்க முயற்சிக்கும் ஒரு அமைப்பாகும். இது முழு தன்னாட்சி அமைப்பு. இது இந்திய மத்திய அமைச்சரவையின் ஒப்புதலின் பேரில் அமைக்கப்பட்டது.  மே 9, 2013 அன்று,  மத்திய அமைச்சரவை இந்த அமைப்பை உருவாக்க ஒப்புதல் அளித்தது.

இந்திய மத்திய அமைச்சரவை ஜனவரி 31, 2013 அன்று ஒரு கூட்டத்தை நடத்தியது. இதில் தேசிய திறன் மேம்பாட்டு முகமையை உருவாக்கும் திட்டத்திற்கு முதலில் ஒப்புதல் அளிக்கப்பட்டது, பரிந்துரைக்கப்பட்ட திட்டத்தை அமைச்சர்கள் குழு பரிசீலித்த பின்னர். ஐக்கிய முற்போக்குக் கூட்டணி ( **யுபிஏ** ) அரசாங்கம் இந்த முன்மொழிவுக்கு ஒப்புதல் அளித்தது.

கொள்கை, கட்டமைப்பு, தரங்கள்
---------------------------

தேசிய திறன் மேம்பாடு மற்றும் தொழில் முனைவுத் திறன் கொள்கை 2015-ஆம் ஆண்டில் தொடங்கப்பட்டது.
இந்தியப் பிரதமர் நரேந்திர மோடி, 2015 ஆம் ஆண்டில் தேசிய திறன் மேம்பாட்டு இயக்கத்தை தொடங்கிவைத்தார்.
பயிற்சிக் கட்டணம், நடைமுறைகள், மதிப்பீடு, சான்றளிப்பு உள்ளிட்ட பொது நெறிகள் 2015 ஆம் ஆண்டில் தொடங்கப்பட்டது.
பொது நெறிகள், இதர அமைச்சகங்களின் திட்டங்களுடன் ஒருங்கிணைக்கப்பட்டது.
தேசிய திறன் தகுதி கட்டமைப்பு அமலாக்கத்தின் மூலம் நான்கு ஆண்டுகளில் சுமார் 2 ஆயிரம் தகுதிகள் உருவாக்கப்பட்டன.

குறிப்புகள்
-----------

1. ↑  "Cabinet nod for setting up of national skill development body". The Hindu Business Line. .
2. ↑  "Skill development authority on Cabinet meet agenda today". Indian Express. .
3. ↑  "Despite political crisis, the UPA approved key proposals". The Times of India. Archived from the original on 2013-05-11. .
4. ↑  "2018 ஆண்டு இறுதி அறிக்கை: திறன் மேம்பாடு, தொழில் முனைவுத் திறன் அமைச்சகம்". *pib.gov.in*. 2020-12-27 அன்று பார்க்கப்பட்டது.
**வழக்காறொழிந்த மொழி** (extinct language) என்பது, பேசுபவர்கள் எவரும் இல்லாத ஒரு மொழி ஆகும். இது இறந்த மொழி என்பதிலிருந்து வேறுபட்டது. இறந்த மொழி என்பது முதன்மை மொழியாக எவராலும் பேசப்படாத ஒரு மொழியைக் குறிக்கும். தகுந்த நடவடிக்கைகள் எதுவும் மேற்கொள்ளப்படாதவிடத்து, இந்த நூற்றாண்டின் முடிவில், உலகில் தற்போது பேசப்பட்டுவரும் 6000 க்கு மேற்பட்ட மொழிகளில் அரைவாசிக்கு மேல் வழக்கொழிந்து போய் விடலாம் என ஐக்கிய நாடுகள் கல்வி, அறிவியல், பண்பாட்டு நிறுவனம் கூறியுள்ளது. இவ்வாறு மொழிகள் அழிவதனால் பண்பாட்டு வளங்கள் அழிவதுடன், மொழியில் பொதிந்திருக்கக் கூடிய மூதாதையர்களின் அறிவையும், மனித வரலாற்றின் சில பகுதிகளையும் மனிதர்கள் இழக்க வேண்டி நேரிடும். உலக மொழிகளில் 90 % மான மொழிகள் 2050 ஆம் ஆண்டளவில் அழிந்துவிடும் என ஒரு அறிக்கை கூறுகின்றது.

மொழி அழிவு
----------

பொதுவாக ஒரு மொழி இறந்த நிலையில் இருந்து இல்லாதொழியும் நிலைக்கு மாறுவது, அம் மொழி இன்னொரு மொழியால் நேரடியாக முற்றாகவே பதிலிடப்படும்போது நிகழ்கிறது. எடுத்துக் காட்டாக, கொப்டிய மொழி அரபி மொழியாலும், பல தாயக அமெரிக்க மொழிகள் ஆங்கிலம், பிரெஞ்சு, போர்த்துக்கேயம், எசுப்பானியம் ஆகிய மொழிகளாலும் பதிலீடு செய்யப்பட்டன. ஒரு மொழி இன்னொரு புதிய மொழியாகவோ அல்லது ஒரு மொழிக் குடும்பமாகவோ மாறுவதனாலும் மொழி வழக்காறழியக் கூடும். பழைய ஆங்கிலம் அழிந்து போனதை இதற்கு எடுத்துக் காட்டாகக் கொள்ளலாம்.

இறந்த மொழிகள், பேசுவாரின்றிப் போனாலும் கூட, அறிவியல், சட்டம், சமயம் போன்றவை தொடர்பான தேவைகளுக்குப் பயன்படக்கூடும். சமசுக்கிருதம், சிலாவோனியம், அவெசுத்தான், கொப்டியம், பழம் திபேத்திய மொழி, இலத்தீன் போன்றவை புனித மொழிகளாகக் கருதப்பட்டுவரும் இறந்த மொழிகளுட் சிலவாகும். இன்னொரு வகையில் சொல்வதானால், ஒரு மொழி பழங்காலத்தில் மக்களால் பேசப்பட்டிருந்தும், இன்று அதனை மீட்டுருவாக்கம் செய்து, அதில் எழுதுதல், மொழிபெயர்த்தல் போன்றவற்றைச் செய்ய முடியாத நிலை இருக்குமானால் அது வழக்காறொழிந்த மொழியாகும். மாறாக, தற்காலத்தில் பேசுவோர் இல்லாத போதிலும், எழுதுதல், வாசித்தல், மொழிபெயர்த்தல் போன்ற செயல்களைச் செய்யக்கூடிய அளவுக்கு அறியப்பட்டிருக்கும் மொழிகள் இறந்த மொழிகள் எனப்படுகின்றன.

மேற்கோள்கள்
===========

1. ↑  "Endangered languages". United Nations Educaional, Scientific and Cultural Organization. அக்டோபர் 29, 2012 அன்று பார்க்கப்பட்டது.
2. ↑  Malone, Elizabeth (July 28, 2008). "Language and Linguistics: Endangered Language". National Science Foundation. மார்ச் 9, 2010 அன்று மூலம் பரணிடப்பட்டது. October 23, 2009 அன்று பார்க்கப்பட்டது.
3. ↑  by Ian on Friday, January 16, 2009 61 comments (2009-01-16). "Research by Southwest University for Nationalities College of Liberal Arts". Chinasmack.com. 2012-03-22 அன்று பார்க்கப்பட்டது.CS1 maint: multiple names: authors list (link)
**இந்திய இலங்கை மீனவர் பிரச்சினை** என்பது பாக் நீரிணையில் மீன்பிடிக்கும் தமிழக மீனவர்கள், இலங்கை நீர்ப்பரப்பில் மீன்பிடிப்பதால் ஏற்பட்டுள்ள பிரச்சினையை குறிக்கும்.

பின்னணி
-------

1974இல் இந்தியா இலங்கை நாடுகளுக்கிடையே ஒப்பந்தம் ஏற்பட்டது. இந்த ஒப்பந்தப்படி இந்தியா கட்சத் தீவை விட்டுக்கொடுத்தது. இதன்படி தமிழக மீனவர்களுக்கு மீன்பிடி உரிமமும், சுதந்திரமும் வழங்கப்பட்டது. 1976இல் மீண்டும் ஓர் ஒப்பந்தம் இந்தியா இலங்கை இடையே ஏற்பட்டது. இந்த ஒப்பந்தப்படி தமிழக மீனவர்களுக்கு கொடுக்கப்பட்ட உரிமம் பறிக்கப்பட்டதாக இலங்கை அறிவித்தது. ஆனால் இந்த ஒப்பந்தத்தின் 6வது பிரிவில் இரு நாட்டு மீனவர்கள் காலம் காலமாக அனுபவித்து வந்த உரிமைகளை அனுபவிக்கலாம் என்று உள்ளது. 1969 வியன்னா உடன்படிக்கையின் விதி 6(1)இல் விளக்கப்பட்டுள்ளதன்படி, ஒப்பந்த முக்கிய அம்சத்தை ஏதாவது ஒரு நாடு மீறும் போது மற்ற நாட்டிற்கு உடன்படிக்கையை ரத்து செய்யவோ, தற்காலிகமாக நிறுத்திவைக்கவோ உரிமை உண்டு. 5000 சதுர கி.மீ இலங்கை கடற்கரையில் 150 சதுர கி.மீட்டரில் தமிழக மீனவர்கள் எல்லை தெரியாமல் மீன் பிடிக்கின்றனர்.

காலக்கோடு
---------

### அக்டோபர் 2015

தமிழ்நாட்டு மீனவர்கள் எல்லை தாண்டி மீன் பிடித்தால் ரூபாய் 15 கோடி அபராதம் விதிக்கப்போவதாக இலங்கை அரசு அறிவித்தது.

உசாத்துணை
---------

* Conflict brews between Sri Lankan and Indian fishermen
* பாக்கு நீரிணை மீனவர்கள் பற்றிய சர்வதேச கருத்துப் பட்டறை

வெளியிணைப்புகள்
---------------

* *India-Sri Lanka Fishermen Problem: Some Solutions*
* சகோதர பாசத்துடன் தீர்வு காண வேண்டும்
[*தொடர்பிழந்த இணைப்பு*]
**வழிவூர் முத்துவீர் பிள்ளை** (1888 – 1923) தமிழகத்தைச் சேர்ந்த தவில் இசைக் கலைஞராவார்.

பிறப்பும், இசைப் பயிற்சியும்
----------------------------

முத்துவீர் பிள்ளை, மாயூரத்துக்கு அருகிலுள்ள வழிவூர் எனும் சிற்றூரில் பிறந்தார். பெற்றோர்: தவிற் கலைஞர் பொன்னுசுவாமி பிள்ளை – பொன்னம்மாள். கஞ்சனூர் சொக்கலிங்கம் பிள்ளை என்பவரிடம் தனது எட்டாவது வயது முதல் ஏழாண்டுகள் தவில் கற்றுக் கொண்டார்.

இசை வாழ்க்கை
------------

நாகூர் சுப்பையா பிள்ளையின் குழுவில் நிரந்தர தவில்காரராக இருந்தார். டி. என். ராஜரத்தினம் பிள்ளை, மன்னார்குடி சின்னப்பக்கிரிப் பிள்ளை, உறையூர் கோபாலசுவாமிப் பிள்ளை, மதுரை பொன்னுசுவாமிப் பிள்ளை ஆகியோருக்கு முத்துவீர் தவில் வாசித்துள்ளார்.

தவில் வாசிப்பதற்கு 'கூடு' எனும் சாதனத்தை முதன்முதலாக பயன்படுத்தியவர் வழிவூர் முத்துவீர் பிள்ளை ஆவார்.

மறைவு
-----

வழிவூர் முத்துவீர் பிள்ளை, 1923ஆம் ஆண்டு தனது 36ஆவது வயதில் காலமானார்.

உசாத்துணை
---------

* பக்கம் எண்கள்: 292 - 297, பி. எம். சுந்தரம் எழுதிய மங்கல இசை மன்னர்கள் நூல் (முதற் பதிப்பு, டிசம்பர் 2013; வெளியீடு: முத்துசுந்தரி பிரசுரம், சென்னை - 17.)
**சர் நவ்ரோஜி சக்லத்வாலா** (*Sir Nowroji Saklatwala*, (1875–1938) என்பவர் டாட்டா குழுமத்தின் மூன்றாவது தலைவராக இருந்தவர். 1932 இல் இக்குழுமத்தின் தலைவராக பொறுப்பேற்ற இவர் 1938 இல் மாரடைப்பு காரணமாக திடீரென இறக்கும்வரை இருந்தவர்.

இவர் பாபுஜி சக்ளத்வாலா மற்றும் விர்பாஜி சக்ளாத்வாலா இணையரின் மகனாவார். இவரது தாயாரான விர்பாஜி சக்ளாத்வாலா ஜம்சேத்ஜீ டாட்டாவின் சகோதரி ஆவார். செயின்ட் சேவியர் கல்லூரியில் படிப்பை நிறைவு செய்த இவர், மும்பையில் உள்ள டாடா குழுமத்தின் ஸ்வாஷிஷி ஆலையில் 1899 இல் ஒரு எழுத்தராக பணியில் சேர்ந்தார். அதன் பிறகு இருபது ஆண்டுகளில், நிறுவனத்தின் தலைவராக உயர்ந்தார். டாட்டா குழுமத்தின் தலைமைக்கு வந்த முதல் டாட்டா அல்லாதவர் இவர்தான். மேலும் தோரப்ஜி டாடாவுடன் நெருக்கமாக பணியாற்றினார். 1932 ஆம் ஆண்டில் தோரப்ஜி இறந்த போது, அவர் டாட்டா குழுமத்தின் தலைவராக ஆனார், பொருளாதார நெருக்கடியின் போது நிறுவனத்தை ஒருங்கிணைப்பதற்கான பணியில் ஈடுபட்டார்.

டாடா நிறுவனத்தில் தொழிலாளர்களால் மிகுதியாக அதிகமாக நேசிக்கப்பட்டவர் என்ற பெயர் பெற்றவர் இவர். தொழிலாளர்கள் வேலைநிறுத்தம் அறிவித்தால், நேரடியாகச் சென்று பேச்சுவார்த்தை நடத்தி சுமுக நிலையை உருவாக்குவது, வருவாயில் தொழிலாளர்களுக்கும் பங்கு அளிப்பது, கடைநிலை ஊழியர்களும் கௌரவமான வாழ்க்கை வாழ ஏதுவாக நிறுவனத்துக்குள் இருந்த ஊதிய வேறுபாட்டைக் களைவது போன்ற தொழிலாளர் நலன் சார்ந்த நடவடிக்கைகளில் அக்கறை காட்டியதற்காக இவர் அறியப்படுகிறார்.

இந்திய துடுப்பாட்டத்துடன் இவர் நெருக்கமாக இணைந்திருந்தார். பார்சஸ் அணிக்காக 1904-05இல் இவர் விளையாடினார், ஆனால் தொழில் காரணமாக தீவிரமாக விளையாடுவதை முன்கூட்டியே நிறுத்தினார்.  துடுப்பாட்ட வீரராக இவர் 1904 ஆம் ஆண்டில் ஐரோப்பர்களுக்கு எதிரான குழுவின் பார்சிகளை பிரதிநிதித்துவப்படுத்தினார்.

1933 ஆம் ஆண்டு இவர் மரணமடையும் வரை இந்தியாவின் துடுப்பாட்டக் கழகத்தின் முதல் தலைவராக இருந்தார். மேலும் இவர் பிரபூர்ன் விளையாட்டு அரங்கின் வளர்ச்சிக்கு ஒரு கருவியாக இருந்தார், அதற்காக அவர் ஒரு பெரிய தொகையை நன்கொடையாக அளித்தார்.

சக்லத்வாலா 1923 ஆம் ஆண்டு புத்தாண்டு விருது பட்டியலில், இந்தியப் பேரரசின் தோழராக இடம்பிடித்தார், 1933 ஆம் ஆண்டு பிறந்தநாள் விருதின்போது நைட் விருதைப் பெற்றார் பெற்றார் மேலும் 1937 ஆண்டு கரோனேசன் கௌரவப் பட்டியலில் பிரித்தானிய சாம்ராச்சியத்தின் ஒரு நைட் கமாண்டர் எனக் கருதப்பட்டார். இவர் இறந்தபிறகு புரூக்வுட் கல்லறையில் உள்ள பார்சி பிரிவில் புதைக்கப்பட்டார்.

மேற்கோள்கள்
-----------

1. ↑  "The Enigma called Pallonji Mistry". 2008-05-20 அன்று மூலம் பரணிடப்பட்டது. 2008-03-09 அன்று பார்க்கப்பட்டது.
2. ↑  Tata Family tree பரணிடப்பட்டது 5 பெப்ரவரி 2010 at the வந்தவழி இயந்திரம்
3. ↑  "The Tata Titans". The Hindu.. பார்த்த நாள்: 15 December 2014.
4. ↑
5. ↑  வ.ரங்காசாரி (18 அக்டோபர் 2018). "ஐந்து டாடாக்களும் ஒன்றரை நூற்றாண்டு வெற்றி வரலாறும்!". *கட்டுரை*. இந்து தமிழ். 23 அக்டோபர் 2018 அன்று பார்க்கப்பட்டது.
6. ↑  "cricinfo.com". 2008-03-09 அன்று பார்க்கப்பட்டது.
7. ↑  London Gazette, 1 January 1923
8. ↑  London Gazette, 3 June 1933
9. ↑  London Gazette, 11 May 1937
**பிரவீணா சாலமன்**, இந்தியாவின் தமிழ்நாட்டைச் சேர்ந்த சமூக சேவகரும், சென்னையின் மிக பழமையானதும் பரபரப்புமான *வேலங்காடு தகன மைதானத்தின்* மேலாளருமாவார். 

**இந்திய சமூக நல அமைப்பு** என்ற சென்னையை மையமாகக் கொண்டு இயங்கி வரும் தன்னார்வ தொண்டு நிறுவனத்தில் இணைந்து சமூக சேவை செய்து வந்த பிரவீணா,  2014 ஆம் ஆண்டிலிருந்து வேலங்காடு சுடுகாட்டின் மேலாளராக இருந்து அதனை பராமரித்து வருகிறார்

கல்வி
-----

பிரவீணா, சென்னை பல்கலைக்கழகத்தில் ஆங்கில இலக்கிய பட்டம் பெற்றுள்ள பட்டதாரி ஆவார்.  மேலும் செவிலியர் படிப்பையும் பயின்றுள்ளார். இந்திய சமூக நல அமைப்பின் செயல்பாடுகளை பற்றி பத்திரிகையில் படித்து, அதன் மூலம் கவரப்பட்டு அந்த தொண்டு நிறுவனத்தில் இணைந்து பதினைந்து ஆண்டுகளுக்கும் மேலாக பின்தங்கிய குழந்தைகள் மற்றும் பாலியல் தொழிலாளர்களுக்கு கல்வி கற்பிக்கும் பணியை செய்துள்ளார்.

தொழில்
------

  

மார்ச் 2014 ஆம்  ஆண்டில், நூற்றாண்டுகள் பழமையானதும் சென்னை நகரின் மையப்பகுதியில் அமைந்துள்ளதுமான வேலங்காடு தகன இடத்தோடு சேர்ந்து முப்பத்து எட்டு சுடுகாடுகளை பொறுப்பேற்று  நடத்துவதற்கான ஒப்பந்தத்தை அந்த தொண்டு நிறுவனம் சென்னை மாநகராட்சியிடமிருந்து பெற்றது. அதனடிப்படையில் வேலங்காடு சுடுகாட்டின் பராமரிப்பாளராக பிரவீணா நியமிக்கப்பட்டுள்ளார்,இந்திய மத, சமூக கலாச்சார விதிகளின் படி ஒரு பெண் சுடுகாட்டிற்குள் வருவதே தவிர்க்க கூடியது. ஆனால் அதற்கு மாறாக பிரவீணா ஒரு சுடுகாட்டின் மேலாளராக பொறுப்பேற்று நடத்துவதை ஆரம்பத்தில், உள்ளூர் மக்கள் வித்தியாசமாகவும், எதிர்ப்பு கண்ணோட்டத்துடனும் பார்த்துள்ளனர். 

படிப்படியாக, காவல்துறையினரின் ஆதரவு மற்றும் அவரது சொந்த முயற்சியின் உதவியால் அந்த சுடுகாட்டின் ஒட்டுமொத்த அமைப்பையே ஒரு பூங்காவைப் போல மாற்றியுள்ளார். அதனை கண்டுணர்ந்த பொதுமக்களும் இப்போது அவருக்கு உதவியாகவும் கரிசனையோடும் நடந்து கொண்டுள்ளனர். அவரின் மேலாண்மையின் கீழ், இந்த சுடுகாடு, பல்வேறு நவீன வசதிகளை பெற்றும், சுத்தமாகவும் சுகாதாரமாகவும் பராமரிக்கப்பட்டு வருகிறது.

ஒரு சுடுகாட்டினை பொறுப்பேற்று நடத்துவது முழுக்க ஆண்களின் வேலை என்று கருதப்பட்ட நிலையில் பிரவீணா அந்த கருதுகோளை உடைத்து முதன்முறையாக, சிறப்பாக செயல்பட்டு வருவது குறிப்பிடத்தக்கது.

இத்தகைய துணிச்சலான செயலுக்காக,  ராஷ்டிரபதி பவனில் 2018 ஆம் ஆண்டிக்கு நடைபெற்ற விழாவில், பெண்கள் மற்றும் குழந்தைகள் நலத்துறை அமைச்சரான மேனகா காந்தியிடம், 'முதல் பெண்கள்' என்ற விருதை பெற்றுள்ளார்.இந்த விருது அந்தந்த துறைகளில் சிறந்து விளங்கும் பெண்களை அங்கீகரிக்கும் வகையில் வழங்கப்படுகிறது.

குறிப்புகள்
-----------

1. ↑  "The Chennai woman who runs a Hindu crematorium" (in en-GB). *BBC News*. 2016-08-04. .
2. ↑ . 2016-08-04.
3. ↑ . 2016-07-17.
4. ↑  "CusCustodian of the dead offers bereaved her shoulder to cry on".
5. ↑  Pal, Sanchari (2017-09-23). "How This Woman Broke Taboos By Transforming Chennai's Oldest Crematorium". *The Better India* (ஆங்கிலம்). 2023-03-25 அன்று பார்க்கப்பட்டது.